Cowdenbeath FC
Cowdenbeath Football Club je profesionalni nogometni klub smješten u gradu Cowdenbeath, Škotska. Trenutno nastupa u League Two, četvrtom rangu škotskog nogometa. Klub je osnovan 1881. godine nakon spajanja dva kluba Cowdenbeath Rangers i Cowdenbeath Thistle. Najveći uspjesi kluba su osvajanje Prve Divizije (1914, 1915. i 1939.), te osvajanje Druge Divizije (2012). Od 1917. godine domaće utakmice igra na stadionu Central Park. Prethodno je igrao na stadionu North End Park.